open-index/open-wikipedia-markdown huggingface dataset:
Արտակ Գնունի

**Արտակ Վարդգեսի Գնունի** (ծնվել է 1968 թ. նոյեմբերի 8-ին), հայ հնագետ, պատմական գիտությունների թեկնածու, դոցենտ։

## Կրթություն
Ա.Գնունին 1975-1985 թթ. սովորել է Երևանի N132 Միջնակարգ դպրոցում։ 1985-1987 թթ. սովորել է Երևանի պետական համալսարանում, այնուհետև 1987-1989 թթ. ծառայել է Խորհրդային բանակում, ապա 1989-1992 թթ. շարունակել ուսումը համալսարանում։ 1994-1998 թթ. սովորել է ասպիրանտուրայում (հեռակա)։

## Աշխատանքային փորձ
1992 թ. աշխատել է ԵՊՀ պատմության ֆակուլտետի գիտահետազոտական լաբորատորիայում՝ ավագ ինժեներ։ 1992-2000 թթ. համատեղությամբ աշխատել է ՀՀ ԳԱԱ Հնագիտաթյան և ազգագրության ինստիտուտում՝ որպես գիտաշխատող։ 1992-1998 թթ. եղել է ՀՀ ԱԺ նախագահի օգնականը։ 1998-1999 թթ. եղել է «Հայք» պարբերականի մեկնաբան։ 1999-2001 թթ. աշխատել է ՀՀ կառավարության աշխատակազմի արտաքին կապերի վարչությունում՝ որպես գլխավոր մասնագետ։ 2002 թ.-ից ցայսօր՝ աշխատում է ԵՊՀ պատմության ֆակուլտետի գիտահետազոտական լաբորատորիայում՝ ավագ ինժեներ, իսկ 2005 թ.-ից ցայսօր՝ ԵՊՀ պատմության ֆակուլտետի հնագիտության ամբիոնի դասախոս։

## Երկեր
# *«ՀԱՅԱՍՏԱՆԻ ՄԵԳԱԼԻԹՅԱՆ ՀՈՒՇԱՐՁԱՆՆԵՐԸ ԵՎ ԴՐԱՆՑ ԴԱՍԱԿԱՐԳՄԱՆ ԽՆԴԻՐԸ»*, Հ.Ավետիսյան, Ա.Գնունի, Ա.Բոբոխյան, Գ.Սարգսյան, «Արագածի թիկունքում. Հնագիտական հետազոտություններ նվիրված Տելեմակ Խաչատրյանի hիշատակին», Ե., 2018, էջ 60-69
# *«ՈՂՋԻԻ ՄԻՋՆԱՀՈՍԱՆՔԻ Մ.Թ.Ա. II-I ՀԱԶԱՐԱՄՅԱԿՆԵՐԻ ԹԱՂՄԱՆ ԾԵՍԻ ՈՐՈՇ ԱՌԱՆՁՆԱՀԱՏԿՈՒԹՅՈՒՆՆԵՐԻ ՇՈՒՐՋ»*, Ա.Գնունի, Գ.Խաչատրյան, Ա.Թադևոսյան, «Արագածի թիկունքում. Հնագիտական հետազոտություններ նվիրված Տելեմակ Խաչատրյանի hիշատակին», Ե., 2018, էջ 150-158
# *«Հայկական լեռնաշխարհի վաղ բրոնզի դարաշրջանի բնակավայրերը և բնակարանները»*, Ա.Գնունի, Ե., 2002
# *«Բրոնզ-երկաթեդարյան Սյունիքի սրբազան լանդշաֆտը»*, Հ.Ավետիսյան, Ա.Գնունի, Ա.Բոբոխյան, Գ.Սարգսյան, Ե., ԵՊՀ հրատ., 2015
# *«Շենգավթյան մշակույթի օջախները և դրանց համալիրները»*, Ա.Գնունի, Ե., 2006
# *«Բրոնզ-երկաթեդարյան Հայաստանի դամբարանադաշտերի տարածական և կառուցվածքային առանձնահատկությունները. նախնական դիտարկումներ»*, Հ.Ավետիսյան, Ա.Գնունի, Ա.Բոբոխյան, Գ.Սարգսյան, Լ.Մկրտչյան, Ե., ԵՊՀ հրատ., 2017 
# *«Դիտարկումներ Հայաստանի ուրարտական շրջանի խեցեգործական ավանդույթների շուրջ»*, Հ.Ավետիսյան, Ա.Բոբոխյան, Ա.Գնունի, Պ.Ավետիսյան, Ք.Նավասարդյան, Ե., ԵՊՀ հրատ., 2019

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Պատմական գիտությունների թեկնածուներ
Կատեգորիա:Հայ հնագետներ
Էմիլի Լինդ

**Էմիլի Էլին Լինդ** (, ), ամերիկացի դերասանուհի։ Առավել հայտնի է «Իմ բոլոր երեխաները» ֆիլմում՝ Էմմայի դերում։

## Կենսագրություն
Էմիլի Էլին Լինդը ծնվել է 2002 թվականի մայիսի 6-ին՝ Լոս Անջելեսում, կինոպրոդյուսեր Ջոն Լինդայի և դերասանուհի Բարբարա Վուդսի ընտանիքում։ Էմիլին ունի երկու հարազատ քույր, ավագը Նատալի Լինդն է, կրտսերը՝ Ալիվյա Լինդը, ովքեր նույնպես դերասանուհի են։

Իր ստեղծագործական ճանապարհը սկսել է «Մեղուների գաղտնի կյանքը» ֆիլմից, երիտասարդ Լիլիի դերն է կատարել։ Դրանից հետո նա մասնակցել է այնպիսի ծրագրերի, ինչպիսիք են «Դատարկության մուտքը», «Մեր կյանքի օրերը», «Իստվիկ», «Իմ բոլոր երեխաները», «Թեժ կետ» և «Մտածել ինչպես հանցագործ»։

2011 թվականին Լինդը «Վրիժառություն» սերիալում երկրորդական դեր է ստացել, որտեղ նա մանուկ Ամանդայի դերն է խաղացել։ 2012 թվականին նա նկարահանվել է «Տեսիլքներ Կոննեկտիկուտում 2։ Անցյալի ստվերները» ֆիլմում, Էբիգեիլ Սպեների և Չադ Մայքլ Մյուրեյի հետ։ 2013 թվականին դերասանուհին «Սիրելի գաղտնի օրագիրը» ֆիլմում գլխավոր դեր է ստացել, սերիալի հիման վրա մանկական հայտնի գրքեր կան։ 2014 թվականին դեր է ստացել «Ջեկին և Ռաիանը» ֆիլմում, Քեթրին Հայգլի և Բեն Բարնսի հետ միասին, որի պրեմիերան կայացել է Վենեցիայի կինոփառատոնի ժամանակ։ 2015 թվականին աղջիկը դեր է ստացել «Սև կոդ» հեռուստասերիալում, Արիելի դերն է կատարել։ 2017 թվականին նկարահանվել է «Իսկ լույսն էլ դուրս է գալիս» սարսափ ֆիլմում։ 2018 թվականին Էմիլին խաղացել է «Վերարտադրում» գիտական ֆանտաստիկայի թրիլլերում, Կիանու Ռիվզի և Էլիս Իվի հետ միասին։

2019 թվականին Էմիլին խաղացել է «Դոկտոր Սոն» ֆիլմում, Էվան ՄաքԳրեգորի և Ռեբեկա Ֆերգյուսոնի հետ միասին, Սթիվեն Քինգի հայտնի վեպի հիման վրա և «Փայլատակում» ֆիլմի շարունակությունն է համարվում։ 2020 թվականի մարտին հայտնի է դարձել, որ Էմիլին գլխավոր դեր կխաղա 2007 թվականի «Բամբասկոտը» հեռուստանովելի նոր՝ 2021 թվականի շարունակության մեջ։

## Ֆիլմագրություն

## Մրցանակներ

## Ծանոթագրություններ

Կատեգորիա:2000-ականների ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
I motif կառուցվածք

**I-motif կառուցվածքներ**, առաջանում են ԴՆԹ-ի ցիտոզինով հարուստ տեղամասերում։ Այս կառուցվածքը իրենցից ներկայացնում է քառապարույր ԴՆԹ։ 1993թ. Գիտնականներ Գերինգը, Լերոյը և Գուերոնը ցույց են տվել, որ Ցիտոզինով հարուստ տեղամասերը կարող են առաջացնել քառապարույր կառուցվածքներ թթվային միջավայրում։ I-motif-ները հիմնականում բաղկացաց են ԴՆԹ-ի երկու իրար փաթաթված դուպլեքսներից, որոնք ինտերկոլացիոն կերպով ստանում են հակազուգահեռ կողմնորոշում։ I-motif-ներ առաջանալու համար անհրաժեշտ է ունենալ Ց-ով հարուստ ռեգուլյար հաջորդականություն։ Անհրաժեշտ պայման է, որ նուկլեոտիդների հաջորդականության մեջ իրար հաջորդեն առնվազն երեք Ցիտոզին։Պարտադիր է, որ Ց-Ց զույգի մեկ և միայն մեկ Ցիտոզին լինի պրոտոնացված՝ հակառակ դեպքում I-motif-ներ չեն առաջանա:Հաջորդականությունները, որոնք ունակ են I-motif կառուցվածքներ առաջացնե,լ հիմնականում հանդիպում են մարդու գենոմում և ենթադրվում է որ հանդիպում են նաև մարդու քրոմոսոմների ցենտրոմերային և թելոմերներային տեղամասերում, գենի պրոմոտորային տեղամասերում և ԴՆԹ-ի խաչանման կառուցվածքներում։ Քառապարույր կոմպլեքսները կարող են փաթաթվել ԴՆԹ-ի չորս առանձին շղթաներով, բայց այս երևույթ կարելի է համարել հազվադեպ հանդիպող ։ Ավելի հաճախ այս կառուցվածքները առաջանում են այն դեպքում երբ երկպարույր ԴՆԹ-ի Գուանինով կամ Ցիտւզինով հարուստ տեղամասում պարույրները ինչ-որ պատճառով քանդվում են և նուկլեինաթթվի միակ թելիկը ուղակի հանգույց է կապում, առաջացնելուվ նման կառուցվածքներ։

# ↑ Xu Yan, Sugiyama Hiroshi (2006)։ «Formation of the G-quadruplex and i-motif structures in retinoblastoma susceptibility genes (Rb)»։ *Nucleic Acids Research* **34** (3): 949–954։ ISSN 1362-4962։ PMC 1361614։ PMID 16464825։ doi :10.1093/nar/gkj485
# ↑ Kim Byul G., Chalikian Tigran V. (2016-09-01)։ «Thermodynamic linkage analysis of pH-induced folding and unfolding transitions of i-motifs»։ *Biophysical Chemistry* (անգլերեն) **216** ։ 19–22։ ISSN 0301-4622։ doi :10.1016/j.bpc.2016.06.001
Ալիենոր Ռուժե

thumb|Ռուժերը բողոքում է «Ուրբաթները հանուն ապագայի» շարժման ժամանակ 2019 թվականի մարտի 15–ին

**Ալիենոր Ռուժե** (, ), կանադացի կլիմայական արդարության ակտիվիստ։ Ռուժեն Կանադայում մեծ հեղինակություն է վայելել որպես «Կլիմայի հարվածի» կազմակերպիչ։ Տորոնտոյի դպրոցական դասադուլ հանուն կլիմայի շարժման առաջնորդ է, շարժում, որն ուսանողներին կոչ է անում ուրբաթ օրերին դասի չգնալ՝ կլիմայի փոփոխության վերաբերյալ իրազեկվածությունը բարձրացնելու համար։

## Գործունեություն
Իր գործունեությունը սկսել է շատ փոքր տարիքում՝ իր համայնքի տարածքում կենսաբազմազանության կորստի վերաբերյալ իրազեկվածության բարձրացման միջոցով։ Ներգրավված է եղել նաև տեղի «Amnesty International» մասնաճյուղում, որտեղ ղեկավարում էր արշավներ՝ փախստականների ճգնաժամի մասին իրազեկվածության բարձրացման, Եվրոպայում միգրանտների և փախստականների համար արդարություն պահանջելու նպատակով։

### Կլիմայական արդարության ակտիվիզմ
Ալիենոր Ռուժեն կազմակերպել է շարժումներ հանուն կլիմայի ևթա առաջնորդել է Կանադայի զանգվածային «դասավանդումը» Տորոնտոյի կլիմայի զանգվածային շարժմանը՝ համաշխարհային շաբաթ հանուն ապագայի շրջանակներում, 2019 թվականի սեպտեմբերին, իրադարձություն, որը հազարավոր մարդկանց է ներգրավել դեպի «Քուինզ փարք»։

## Կրթություն
Ալիենորը Կանադայում Տորոնտոյի համալսարանի տնտեսագիտության և հանրային քաղաքանության մասնագետ է։

## Մրցանակներ և ճանաչում
2019 թվականին «Toronto Life» ամսագրի կողիմից ճանաչվել է 50 ամենաազդեցիկ տորոնտոնացին։ Նաև «Corporate Knights»–ի կողմից ճանաչվել է որպես «30 կայուն առաջնորդներից մեկը» 2019 թվականին։

## Ծանոթագրություններ

Կատեգորիա:Ակտիվիստներ Տորոնտոյից
Կատեգորիա:Կանադայի ակտիվիստներ
Կատեգորիա:Կանադացի հասարակական գործիչներ
Կատեգորիա:Կլիմայական ակտիվիստներ
Նեմատիկ հեղուկ բյուրեղ

***Նեմատիկ*** հեղուկ բյուրեղներում,(ՆՀԲ) մոլեկուլների ծանրության կենտրոն­նե­րի համար հեռակա կարգը բացակայում է, սակայն գոյություն ունի կողմնորո­շու­մային կար­գավորվածություն։ Այսինքն`մոլեկուլները կողմնորոշված են արտա­քին պայ­ման­ներով որոշվող որևէ գերադասելի ուղղությամբ։ Այդ գերադասելի ուղղու­թյամբ ուղ­­ղված միա­­վոր վեկտորը կոչվում է դիրեկտոր [1]:

***Խոլեստերիկ*** հեղուկ բյուրեղները տեղայնորեն շատ նման են նեմատիկներին։ Ծա­վալային առումով դրանք ունեն պարուրաձև կառուցվածք։

***Սմեկտիկ*** (հունարեն > բառից) հեղուկ բյուրեղները ավելի կարգավոր­ված են, քան նեմատիկ բյուրեղները։ Նրանք ունեն շերտավոր կառուցվածք։ Յուրաքանչյուր շերտի հաստությունը մեկ մոլեկուլի երկարության կարգի է։ Շերտի ներսում մոլե­կուլ­ներն ունեն կողմնորոշումային, բայց ոչ տրանսլյացիոն կարգավորվա­ծություն։ Մոլե­կուլ­ները չեն կարող անցնել շերտից շերտ։ Շերտերը կարող են իրար նկատմամբ ազատ սահել։

Գոյություն ունեն ՆՀԲ­-ի­ կողմնորոշման հետևյալ տեսակները՝ պլանար, հո­մե­ո­տրոպ, հիբրիդ և թվիստ [2]:

***Պլանար*** կողմորոշումով նեմատիկ հեղուկ բյուրեղական բջջում դիրեկտորը զու­գահեռ է պատերին։ Այն օպտիկապես միառանցք բյուրեղ է, որի օպտիկական ա­ռանցքը զուգահեռ է պատերին։

***Հոմեոտրոպ*** կողմնորոշումով նեմատիկ հեղուկ բյուրեղական բջջում դիրեկտորը (հետևաբար նաև օպտիկական առանցքը) ուղղահայաց է պատերին։

***Հիբրիդ*** կողմնորոշումով նեմատիկ հեղուկ բյուրեղական բջջում պատերից մեկին առկա է պլանար, իսկ մյուսին՝ հոմեոտրոպ կողմնորոշում։

***Թվիստ*** կողմնորոշման դեպքում յուրաքանչյուր պատին և պատերին զու­գա­հեռ ցանկացած հարթության մեջ կողմնորոշումը պլանար է։ Պարզապես դի­րեկ­տորի ուղղությունը հարթությունից հարթություն պտտվում է և ստացվում է պատերին ուղղա­հայաց ուղ­ղու­թյամբ  պարուրաձև կառուցվածք։

# Ռ. Ս. Հակոբյան, Ռ. Ս. Չիլինգարյան Հեղուկ բյուրեղների ֆիզիկա 2006
# Сонин А.С. Введение в физику жидких кристаллов. Москва: Наука, 1983
Սթենլի լեռ

thumb|Տեղագրական քարտեզ

**Սթենլի** (**), լեռ Աֆրիկայում, Ռուվենզորի լեռնազանգվածի մաս։ Գտնվում է Կոնգոյի դեմոկրատական հանրապետության և Ուգանդայի սահմանին։ Աֆրիկայի երրորդ ամենաբարձր լեռն է։ Բարձրությամբ զիջում է միայն Կիլիմանջարոյին և Քենիային։

Լեռն անվանակոչվել է հետախույզ և լրագրող սըր Հենրի Մորտոն Սթենլի անունով։ Գտնվում է Կոնգոյի դեմոկրատական հանրապետության և Ուգանդայի սահմանին։ Սթենլին համարվում է այս երկրների ամենաբարձր լեռը։ Մորթոն-Սթենլի լեռը բաղկացած է մի քանի գագաթներից, որոնցից երեքը՝ Մարգարիտան (5,109 մ), Ալեքսանդրան (5,091 մ), Ալբերտը (5,087 մ) գտնվում են ծովի մակերևույթից 5 կիլոմետր բարձրության վրա։ Բարձրությամբ Աֆրիկայի երրորդ ամենամեծ լեռն է Կիլիմանջարոյից (5,895մ) և Քենիայից (5,199մ) հետո։

Երկրաբանորեն, Ռուվենզորի լեռնազանգվածի նման, Սթենլի լեռը նույնպես բաղկացած են բյուրեղային ապարներից։ 1906 թվականին առաջին անգամ իր արշավախմբով լեռան գագաթ է բարձրացել իտալացի լեռնագնաց արքայազն Լուիջի Ամադեոն։ Առաջին  ամենաբարձր գագաթը, նա անվանել է Մարգարիտա՝ ի պատիվ Իտալիայի թագուհի Մարգարիտա Սավոյացու։

Լեռան 2600 մետր բարձրության վրա տարածվում են արևադարձային անտառները, ավելի բարձր՝ հանդիպում է եղեգնի և հավամրգու թփուտներ, 3800 մետր բարձր բարձրություններում՝ ալպյան մարգագետիններ, 4000 մետրից բարձր՝ մամուռներ և քարաքոսեր։ Լեռը մոտ է գտնվում հասարակածին, գագաթները ծածկված են սառցադաշտերով, որոնց տարածքը տարեցտարի նվազում է։

Լեռան բուսական և կենդանական աշխարհը եզակի է։ Սթենլի լեռը կազմում է Ռուվենզորի ազգային պարկի մի մասը, որը 1994 թվականից գտնվում է ՅՈՒՆԵՍԿՕ-ի համաշխարհային ժառանգության ցանկում։

## Ծանոթագրություններ

Կատեգորիա:Կոնգոյի Դեմոկրատական Հանրապետության աշխարհագրություն
Կատեգորիա:Ուգանդայի աշխարհագրություն
Կատեգորիա:Պետության ամենաբարձր կետեր
Բհիմրաո Ռամջի Ամբեդկար

**Բհիմրաո Ռամջի Ամբեդկար** (; , ), որը հայտնի է նաև որպես **Դոկտ. Բաբասահեբ Ամբեդկար**, հնդիկ փիլիսոփա, իրավաբան, տնտեսագետ, քաղաքական գործիչ և սոցիալական բարեփոխիչ էր։ Նա ոգեշնչեց դալիթյան բուդդայական շարժմանը և քարոզչություն անցկացրեց անձեռնմխելի անձանց (դալիտցիներ) նկատմամբ սոցիալական խտրականության դեմ։ Նա նաև աջակցում էր կանանց և աշխատողների իրավունքներին։ Նա անկախ Հնդկաստանի առաջին իրավունքի և արդարադատության նախարարն էր, Հնդկաստանի Սահմանադրության ճարտարապետը և Հնդկաստանի Հանրապետության հիմնադիր հայրը։

1956-ին նա նախաձեռնում է դալիթների զանգվածային կրոնափոխությունը՝ 600,000 կողմնակիցների հետ անցնելով բուդդիզմ։ Նա վերակենդանացրեց բուդդիզմը Հնդկաստանում։ Ամբեդկարը դիտվում է որպես բոդհիսատվա, իսկ Մայտրեյան՝ Նավայանա բուդդիստների շարքում։

1990 թվականին Հնդկաստանի քաղաքացիական բարձրագույն պարգևը՝ Bharat Ratna, հետմահու շնորհվեց Ամբեդկարին։ Ամբեդկարի ժառանգությունը ներառում է ժողովրդական մշակույթի բազմաթիվ հուշարձաններ և պատկերներ։ Ամբեդկարի ժառանգությունը ՝ որպես հասարակական-քաղաքական բարեփոխիչ, խոր ազդեցություն ունեցավ ժամանակակից Հնդկաստանի վրա։

History TV18- ի և CNN IBN- ի կողմից անցկացված հարցման արդյունքում Ամբեդկարը ընտրվել է «ամենամեծ հնդիկը» 2012 թ.

Ambedkar Jayanti-ն (Ambedkar- ի ծննդյան օրը) ամենամյա փառատոն է, որը նշվում է ապրիլի 14-ին, որը նշվում է ոչ միայն Հնդկաստանում, այլ ամբողջ աշխարհում։ Ամբեդկար ayanայանտին նշվում է որպես պաշտոնական պետական տոն ամբողջ Հնդկաստանում։ ՄԱԿ-ը 2016, 2017 և 2018 թվականներին նշել է Ամբեդկար Այանտիին։

## Ծանոթագրություններ

Կատեգորիա:Կոլումբիայի համալսարանի շրջանավարտներ
Կատեգորիա:Հնդիկ լրագրողներ
Կատեգորիա:Հնդիկ պատմաբաններ
Կատեգորիա:Հնդիկ տնտեսագետներ
Կատեգորիա:Հնդիկ փիլիսոփաներ
Կատեգորիա:Հնդիկ ֆեմինիստներ
Կատեգորիա:Հնդկաստանի քաղաքական գործիչներ
Ջոն Գաուեր

**Ջոն Գաուեր** կամ **Ջոն Գովեր** (, ), իր ժամանակներում հայտնի անգլիացի բանաստեղծ, Լենգլանդի ժամանակակից և Չոսերի անձնական ընկերը։ Հայտնի երեք ստեղծագործությունների հեղինակն է (**', **' և **), որոնք գրված են ֆրանսերեն, անգլերեն, լատիներեն։ Այս երեք բանաստեղծությունները միավորված են ընդհանուր բարոյական և քաղաքական թեմաներով։

## Կենսագրություն
Գաուերի վաղ կյանքի միայն մի քանի մանրամասներ են պահպանվել։  Նա ծնվել է մի  ընտանիքում, որը ունեցվածք է ունեցել Կենտում և Սաֆոլքում։ Ապագա բանաստեղծը ստացել է փաստաբանի կրթություն և ակտիվ մասնակցել իր ժամանակի քաղաքական կյանքին։ Գրել է անգլերեն, ֆրանսերեն և լատիներեն լեզուներով։ Գրողը եղել է բանաստեղծ Ջեֆֆրի Չոսերի ընկերը, որի ստեղծագործություններում տպագրվել են նաև Գաուերի որոշ բանաստեղծություններ։ Չոսերը իր *Տրոիլ և Կրեսիդա* բանաստեղծությունը նվիրել է *բարոյական Գաուերին*։ Ի պատասխան՝ Գաուերը իր գրած *Սիրահարի խոստովանություն* () բանաստեղծության մեջ գովաբանել է Չոսերին։ Շեքսպիրը Գաուերին ներկայացրել է որպես *Պերիկլ* պիեսի երգչախմբի մասնակից։ :

## Ստեղծագործություն
* Գաուերի երեք կարևոր գործերից առաջինը *Մարդկային հայելի* (*)* կամ *Արտացոլող հայելին* *Speculum meditantis* բանաստեղծությունը, որը պարունակում է ավելի քան 30000 ութանկյուն տող ֆրանսերեն, որտեղ տասներկու տողերը կազմում են մեկ տող `աավավվվավվայի նման զուգավորված հանգավորմամբ։
* Գաուերի մեկ այլ 1382 թվականին գրված *Լացող ձայն* (*)*, լատիներեն լեզվով 10265 էլեգիական ոտանավորների այլաբանությունն է, որոնք պահպանվել են տաս ձեռագրերում։
* Նրա ամենակարևոր աշխատանքներից երրորդը *Սիրահարի խոստովանություն* () ստեղծագործությունն է, որն առաջին անգամ խմբագրվել է մոտ 1390 թվականին, վերջին վերանայումը՝ մոտ 1393 թվական, գրված է անգլերենով։
* Գաուերին է պատկանում նաև (*)* ստեղծագործությունը, որը գրվել է լատինական վեցաչափերով։

## Մահ
200փքս|մինի|''Ջոն Գաուեր'' «Սաութուորք տաճար»
Ջոն Գաուերը կյանքի վերջին տարում կուրացել է։ Նա մահացել է 1408 թվականին, թաղվել է պատարագ եկեղեցու (այժմ ՝ Սաութուորք տաճար) ցուցադրական գերեզմանում, որը պահպանվում է մինչ օրս։

## Ծանոթագրություններ

## Արտաքին հղումներ
* 

Կատեգորիա:15-րդ դարի բանաստեղծներ
Կատեգորիա:Անգլալեզու բանաստեղծներ
Կատեգորիա:Անգլիացի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Միջնադարյան բանաստեղծներ
Կատեգորիա:Ֆրանսիացի գրողներ
Անապատի ձեռք

**Անապատի ձեռք** (), քանդակ Ատակամա անապատում։ Գտնվում է Չիլիի Անտոֆագաստա  տարածաշրջանում՝ Պանամերիկյան թիվ 5 մայրուղուց 400 մետր հեռավորության վրա։

## Նկարագրություն
Քանդակը պատկերում է մարդու ձախ ափ, որը կարծես երկրի տակից դուրս է գալիս մոտավորապես երեք քառորդով։ Քանդակի բարձրությունը 11 մետր է։ Հեղինակը չիլիացի Մարիո Իրարասաբալն է։ Հեղինակի մտահղացմամբ՝ իր աշխատանքը պետք է արտահայտի մարդկային անարդարությունը, մենությունը, վիշտը և տառապանքը, իսկ այդքան նկատելի չափը՝ խոցելիությունը և անօգնականությունը։ Քանդակի նյութը բետոն է պողպատե շրջանակի վրա։

Բացումը տեղի է ունեցել 1992 թվականի մարտի 28-ին։

## Վերահսկողություն
Քանդակը հայտնի վայր է նկարահանման համար, այն հայտնվել է բազմաթիվ գովազդային հոլովակների և երաժշտական տեսահոլովակների մեջ։ «Ձեռքը» հաճախ նախշում են գրաֆիտով, դրա համար էլ իշխանությունները պարբերաբար մաքրում են այն, մասնավորապես՝ 2013 թվականին զբոսաշրջության համաշխարհային օրվա տոնակատարության շրջանակներում Անտոֆագաստայի իշխանությունները և երկրի զբոսաշրջության նախարարությունը 20 կամավորների ուժերով կազմակերպել են քանդակի մաքրման աշխատանքները։

Հուշարձանի խնամքն իր վրա է վերցրել «Միավորում հանուն Անտոֆագաստայի» կազմակերպությունը , որի անդամները զբաղվում են հուշարձանի մաքրմամբ և այցելուներին կոչ անում մակագրություններ չթողնել դրա վրա։

## Պատկերասրահ

ManodelDesierto(Medial).jpg|
ManodelDesierto(DorsoII).JPG|
ManodelDesierto(Panoramica).jpg


## Ծանոթագրություններ

## Արտաքին հղումներ
* Corporación Pro Antofagasta — Escultura Mano del Desierto ''corporacionproa.blogspot.com.es կայքում 

Կատեգորիա:Հսկայական արձաններ
Կատեգորիա:Չիլիի հուշարձաններ
Կատեգորիա:Ձեռք
Կատեգորիա:Չիլիի տեսարժան վայրեր
Կրակե շապիկը

**«Կրակե շապիկը»**, Զապել Եսայանի այն վիպակներից է, որոնք գրվել են Սովետական Հայաստանում։ 1934 թվականին տպագրված այս վիպակը կառուցված է հուշագրության ձևով և նպատակ ունի գեղարվեստականացնելու հայ ժողովրդի համար օրհասական դարձած ժամանակաշրջանը, պատկերելու հայ ժողովրդի դեմ Օսմանյան Թուրքիայում պետական մակարդակով տեղի ունեցած վայրագությունները։ Պատմությանը գնահատական տալուց զատ, վիպակի արժեքը նաև նրա բարձր գեղարվեստի և էսթետիկ կատարելության մեջ է, որի մեծ վարպետն էր հեղինակը, ինչի մասին հայ գրականագիտության մեջ, ցավոք, առայժմ գրվել են հատուկենտ աշխատանքներ։

### Դիպաշարը և կերպարները
Ստեղծագործության կենտրոնական հերոսներից է պատկերվող ընտանիքի մայրը` Նունիկը, որը վիպակի սկզբում պատկերված է մռայլ, խիստ, կյանքի հոգսերի տակ կքած կնոջ կերպարում։ Նա, ըստ երևույթին, կրակե շապիկի օղակներում տանջվող առաջին հերոսն է, որն ընտանիքի ամենօրյա ապրուստը հոգալու համար պայքարի դուրս ելած մարդկանց առաջին շարքերում էր կանգնած։ Այստեղ կինը չի կատարում երկրորդական դեր, և իր ծավալած գործունեության կարևորությունը երբեք չի ստորադասվում։ Հեղինակին հաջողվել է տիպականացնել կերպարը՝ նրա մեջ ներմուծելով այն ժամանակվա հայ կնոջ և Օսմանյան կայսրության այլազգի քաղաքացու լավագույն գծերը։ Այսպիսով` ի դեմս Նունիկի, այս վիպակում գործ ունենք տիպականացված կամ հավաքական կերպարների հետ:Նունիկի կերպարը լրացնելու է գալիս ընտանիքի հայրը`պահպանողական հայացքների տեր մի մարդ, որի ուսերին էր ծանրացած ընտանիքի գոյատևման խնդիրը, մարդ, որն ամեն հնար գործադրում էր ընտանիքի հանապազօրյա կարիքները հոգալու համար, ինչի շահերց ելնելով`սովորաբար չէր հաճախում գինետներ և դրանով ընտանիքի անդամներին բախտավոր զգալու երջանկություն էր պարգևում։ Իսկ վերջիններս իրենց համեմատում էին այն ընտանիքների հետ, որոնց «հայրը գինետունը կթողուր վաստակը»։

Այս ընտանիքի պատմության ներկայացման ընթացքում հեղինակը պատմում է հայերի թշվառ վիճակի մասին, Արտաշեսը փորձում է դառնալ ժողովրդական ընդվզման առաջնորդ, սակայն ձերբակալվում է, իսկ ժողովրդի պայքարը մարում է:Ցույց տալով կերպարների` առանց ավելորդ պճնանքի և սեթևեթանքի աստիճանաբար խորացող ընթացքը (դա բնորոշ էր արևմտահայ կին հեղինակներին)` Հակոբ Օշականն իրավացիորեն գրում է.«Տիկին Եսայան հոգեբանական վեպին անվիճելի վարպետն է»։

#### Գեղարվեստը
Ստեղծագործության համակողմանի վերլուծությունը բերում է այն համոզման, որ հեղինակը միայն իր կենսագրությունը շարադրելու նպատակ չի հետապնդել. ունենալով գեղեցիկի բացառիկ ընկալում` Եսայանը կարողացել է ստեղծել գեղագիտական նշանակություն ունեցող պատկերներ։

Բնության տեսարանները, մարդկային դրամատիկ առօրյան, երազանքների և գորշ իրականության բախումը, ենթարկվելով գեղագետի գրչին, ընթերցողի դիմաց ներկայանում են իբրև բանաստեղծական պատկերներ, առանց որոնց անհնար է պատկերացնել գրական երկը. հեղինակը կենսական շատ մոտիվներ ներմուծում է նկարագրությունների, ցավի, մարդկային տառապանքի հնչյունների միջոցով։ Պատումի յուրահատկությունը դրսևորվում է նաև այն պարզ, ոչ խճողված նախադասություններում, որոնցով հեղինակը, ապահովելով անմիջական կապ իր և ընթերցողի միջև, չի խորանում անիմաստ մանրամասնությունների մեջ` միաժամանակ վիպակի ընձեռած հնարավորությունների սահմանում ամբողջովին պատկերելով ամբողջ ժամանակաշրջանն ու տիրող բարքերը։

## Ծանոթագրություններ

Կատեգորիա:Զապել Եսայանի ստեղծագործություններ
Մարջա-է թաղլիդի սկզբունքը շիայական գաղափարախոսության մեջ

Ըստ շիա իսլամի՝ շիայական համայնքի կրոնական, քաղաքական ու հոգևոր առաջնորդությունը մարգարեն պատվիրակել է իմամներին։ Թաքուցման մեջ գտնվող տասներկուերորդ իմամը, սակայն, շիայական համայնքը թողել է առանց առաջնորդի։ Հեղինակության ու առաջնորդության այս բացը լրացնելու համար 1864 թվականին, ժամանակի Իրանի ամենահեղինակավոր կրոնական հեղինակություններից մեկը՝ Մորթեզա ալ-Անսարին ձեռնարկում է «մարջաիյա»- յի ինստիտուտի ձևավորումը։ Ըստ Ալ-Անսարիի՝ մինչև թաքուցման մեջ գտնվող իմամ Մահդիի վերադարձը, շիայական համայնքի կրոնական ու քաղաքական առաջնորդությունը պետք է ստանձնի կրոնական որևէ հեղինակություն, որը պետք է ընկալվի որպես «ընդօրինակման աղբյուր»՝ «մարջայե թաղլիդ»։ Այսպիսով, բոլոր հավատացյալները պիտի հետևեն այդ հեղինակությանը՝ իրենց կրոնական պարտավորությունները կատարելիս։ Արդյունքում, շիայական աշխարհում, հատկապես՝ Իրանում, Իրաքում ու Լիբանանում, մի շարք կրոնական հեղինակություններ ստացան «մարջայե թաղլիդի» տիտղոսը և հետևորդների հսկայական բանակ ձեռք բերեցին։ Ներկայում ողջ շիայական աշխարհում քսան «մարջայե թաղլիդ» կա, որոնց մեծամասնությունը հաստատված են շիայական խոշոր կենտրոններում՝ Ղոմում, Նաջաֆում ու Քերբալայում։ «Մարջայե թաղլիդը» պիտի հետևորդների մեծ թիվ ունենա, հրատարակի իր անհատական կրոնական ուղեցույցը՝ «ռեսալեն», ունենա մի քանի գրասենյակ՝ «դաֆթարներ», որտեղ իր ուսանողները կքարոզեն իր գաղափարները, և «մարջայե թաղլիդն» է միայն, որ իրավասու է շիայական հարկ՝ «խոմս» հավաքագրելու։****

## Ծանոթագրություններ

## Աղբյուրներ
* https://religions.am/article/%D5%B7%D5%AB%D5%A1-%D5%AB%D5%BD%D5%AC%D5%A1%D5%B4/ 
* سید حسین محمد جعفری ،تشیع در مسیر تاریخ، تحلیل و بررسی علل پیدایش تشیع در اسلام
Երկրների ցանկ ըստ արտաքին պարտքի ծավալների

Ներկայացվում է երկրների **ցանկ ըստ արտաքին պարտքի ծավալի**, որը միջազգայնորեն ընդունված արժույթներով, ապրանքներով կամ ծառայություններով մարվող ոչ ռեզիդենտների նկատմամբ ընդհանուր պետական և մասնավոր պարտքն է։ Այն իրենից ներկայացնում է կառավարության ցանկացած մակարդակի (կենտրոնականից տեղական) կողմից պարտքով վերցված գումարը կամ վարկը և մասնավոր պարտքը` տվյալ երկրում հաշվառվող մասնավոր տնտեսությունների կամ մասնավոր կորպորացիաների կողմից պարտավորված գումարի կամ վարկի տեսքով։

Տեղեկատվական նպատակներով այս ցուցակում ընդգրկված են նաև մի շարք ոչ ինքնիշխան հաստատություններ։

Նշենք, որ թեև երկիրը կարղ է ունենալ համեմատաբար խոշոր պարտք (բացարձակ կամ մեկ շնչի հաշվով) այն կարող է իրականում լինել «կանխիկ միջազգային վարկատու», եթե նրա արտաքին պարտքը պակաս է այլ երկրների արտաքին պարտքի ընդհանուր գումարի համեմատությամբ։ Օրինակ՝ չնայած Մեծ Բրիտանիայի պարտքն ավելի մեծ է քան Ֆրանսիայինը, այն ավելի շատ պոտենցիալ ունի Միջազգային ներդրումային դիրքի (ՄՆԴ) ուժեղացման համար։

## Ցանկ

## Ծանոթագրություններ

## Արտաքին հղումներ
* CIA Factbook - External Debt Definition 
* CIA Factbook - External Debt by Countries 
* Joint External Debt Hub

Կատեգորիա:Երկրների ցանկեր
Կատեգորիա:Ցանկեր:Տնտեսություն
Կատեգորիա:Պետական տնտեսություն
Դաֆնի Քին

**Դաֆնի Քին Ֆերնանդես** (, ), անգլո-իսպանացի դերասանուհի, հայտնի է Քրուզ Օլիվերի «Փախստականները» հեռուստաֆիլմում խաղացած Աննայի «Անի» և «Լոգան» ֆիլմում մուտանտ Լորայի դերերով։

## Կենսագրություն
Դաֆնի Քինը բրիտանացի դերասան Ուիլ Քինի և իսպանացի դերասանուհի, թատրոնի ռեժիսոր և բանաստեղծուհի Մարիա Ֆերնանդես Աչեի դուստրն է։

Քինը առաջնելույթ է ունեցել կինոյում 2014 թվականին (իր հայրիկի հետ միասին)  Քրուզ Օլիվերի «Փախստականները» հեռուստասերիալում, որտեղ խաղացել է Աննայի «Անի» դերը։

2017 թվականին «Լոգան» ֆիլմում նկարահանվել է մուտանտ Լորայի դերով։

2019 թվականին Դաֆնին հայտնվել է էկրաններին Լորա Բելակվայի «Մութ սկիզբ» բրիտանական սերիալի գլխավոր հերոսներից մեկի դերով։ Նա շարունակել է խաղալ այդ դերը երկրորդ եթերաշրջանում, որը թողարկվել է 2020 թվականի նոյեմբեր-դեկտեմբերին։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Պերինո դել Վագա

**Պերինո դել Վագա** (, իրական անունը՝ Պիեռո Բոունակորսի, ), իտալացի նկարիչ-մաներիստ։

## Կենսագրություն
Ծնվել է Ֆլորենցիայի մոտ։ Մորը կորցրել է երկու ամսական հասակում, դաստիարակվել է խորթ մոր մոտ։ Սովորել է Ռիդոլֆո Գիրլանդայոյի մոտ։ Մոտ 1517 թվականին մեկնել է Հռոմ, կատարել է փոքր աշխատանքներ՝ օգնելով Ռաֆայելին Վատիկանի սյունասրահների որմնանկարների ստեղծման ժամանակ։ Նա նաև Ռաֆայելի նկարների հիման վրա նկարել է մոլորակների պատկերներ Բորջիայի տանը։ Փաստորեն Պերինոն դարձել է Ռաֆայելի երկրորդ օգնականը Ջուլիո Ռոմանոյից հետո։ Ինքնուրույն նկարազարդել է Բալդասինիի պալատը, նկարել է  սգացող Աստվածամոր դիմանկարը Սանտո Ստեֆանո դել Կակկոյի եկեղեցում։

Ռաֆայելի (1520) մահվանից և ժանտախտի համաճարակից (1523) հետո Պերինոն վերադարձել է Ֆլորենցիա, մտերմացել Ռոսսո Ֆիորենտինոյի հետ։ 1527 թվականին հրավիրվել է Ջենովա։ Այնտեղ նկարազարդել է Պալացցո դել Փրինչիպեն մի ոճով, որը մոտ է Ջուլիո Ռոմանոյի աշխատանքներին մանտովյան Պալացցո դել Տեում։ Ստեղծել է մի քանի աշխատանքներ Պիզայում։

1538 թվականին վերադարձել է Հռոմ։ Նա նկարել է Տրինիտա դեի Մոնտիի եկեղեցում, Սանտ Անջելո դղյակում, Վատիկանում, Սիքստինյան կապելլայում։

Թաղվել է Պանթեոնում։

## Ժառանգություն և ճանաչում
Պերինո դել Վագայի գեղանկարչություն դիտվում է որպես կապող օղակ հռոմեական ռաֆայելյան ձևի և ֆլորենտական մաներիզմի միջև։ Արդեն կենդանության օրոք ստեղծվել են նրա բազմաթիվ աշխատանքների փորագրություններ։ Նրա աշակերտների և օգնականների թվում է եղել Դանիելե դա Վոլտերրան։

## Ծանոթագրություններ

## Գրականություն
* Davidson B. Perino del Vaga e la sua cerchia. Firenze: Leo S. Olschki, 1968
* Parma E. Perino del Vaga, l’anello mancante. Genova: Sagep, 1986.

## Արտաքին հղումներ
* 
* Работы в музеях мира
* Статья о Перино дель Вага в Истории живописи Александра Бенуа

Կատեգորիա:16-րդ դարի իտալացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Իտալացի արվեստագետներ
Կատեգորիա:Իտալացի մաներիստ նկարիչներ
Կատեգորիա:Տուբերկուլոզից մահացածներ
Կատեգորիա:Ստեղծագործական կեղծանուններ
Ռուբեն Եսայան (վիդեոբլոգեր)

**Ռուբեն Եսայան** (), վիդեոբլոգեր, հաղորդավար, ժամանակակից գրող, երաժիշտ, սցենարիստ, «ԻնստագրաԴ» նախաձեռնության հեղինակը:

## Կենսագրություն և գործունեություն

Ռուբեն Եսայանը ծնվել է 1996 թվականի հուլիսի 2-ին Ջերմուկ քաղաքում։ Սովորել է Ջերմուկի ավագ դպրոցում։ 2014 թվականից ուսումը շարունակել է Երևանի պետական համալսարանի Ինֆորմատիկա և կիրառական մաթեմատիկա ֆակուլտետում։ 2015-2017 թվականներին ծառայել է Պաշտպանության բանակում։

2017 թվականին սովորել է Պանարմենիան մեդիա դպրոցում, որն ավարտելուց հետո աշխատանքի է ընդունվել Արմենիա հեռուստաընկերությունում՝ որպես հումորային սցենարիստ, ապա նաև՝ հաղորդման մասնակից։

2018 թվականին որպես սցենարիստ և հաղորդավար` աշխատել է «Ռադիո» ընկերությունում։ Նույն թվականին աշխատանքի է ընդունվել «HD Production»-ում, որտեղ առ այսօր աշխատում է որպես սցենարիստ և հաղորդավար։

Ռուբեն Եսայանը հեղինակել է տարբեր հաղորդաշարեր՝ «Բացահայտում», «Գյուղից Գյուղ», «նորբան», «Բա չիմացաք»։ Եղել է մի շարք հաղորդումների և ներկայացումների սցենարիստ, այդ թվում՝ «Stand Up Premium», «HD Stand Up», «Ամենանոր Ամանոր», «Գոլդ Ամանոր 2020», «Թարմ Խառը կանաՑի», Հովհաննես Դավթյանի հումորային տեսանյութեր։

Զբաղվում է նաև երաժշտությամբ, նվագում է կիթառ, դաշնամուր, կալիմբա և շրթնահարմոն։

### Վիդեոբլոգինգ
Վիդեոբլոգինգով զբաղվում է 2011 թվականից։ Այդ ոլորտում հիմնական գործունեությունը ծավալում է յութուբյան հարթակում։ 2018 թվականին ԱՄՆ-ում մասնակցել է «VidCon» ամենամյա համաժողովին։ Վերադառնալուց 4 ամիս անց կրկին գործուղվել է ԱՄՆ՝ վետերանների մասին հատուկ ռեպորտաժ նկարահանելու։ Ռեպորտաժը հասանելի է նրա յութուբյան ալիքում։

«Ruben Yesayan» ալիքում ներկայացնում է տեղեկատվական, վավերագրական, ժամանցային, հումորաժամանցային թողարկումներ և տեսանյութեր։

2019 թվականի հուլիսի 7-ին 100․000 հետևորդ ունենալու առիթով YouTube-ի կողմից պարգևատրվել է յութուբյան արծաթե կոճակ մրցանակով։

Ներկայումս(2026թ) ունի 413000 հետևորդ YouTube-ում։

### ԻնստագրաԴ
Նախաձեռնությունը մեկնարկել է 2020 թվականի սեպտեմբերի 27-ին սկսված հայ-ադրբեջանական պատերազմի ընթացքում՝ նպատակ ունենալով միջազգային հանրության ուշադրությունը հրավիրել Արցախում տիրող իրադրության վրա, ինչպես նաև գումար վաստակել «Հայաստան» համահայկական հիմնադրամի համար։

## Գործեր
Ռուբեն Եսայանը հեղինակել է 4 գիրք, որոնք դարձել են 2023, 2024,2025 և 2026 թվականներին Հայաստանի ամենավաճառված գրքերը։ Երեք գրքերն էլ միստիկ-թրիլլեր ժանրից են`
* «Թունելից 13 կմ հեռավորության վրա»
* «Վանականներն ունեն գաղտնիք»
* «Թունելից 13 կմ հեռավորության վրա 2 Մարդասպանը ես եմ»
* «Մյուսը»
## Ծանոթագրություններ

## Արտաքին հղումներ
* Ruben Yesayan յութուբյան ալիք
* Ruben Yesayan 2 յութուբյան ալիք
* ԹՈՒՄԱՆՅԱՆԸ /կարճամետրաժ ֆիլմ/
* ԿՈՄԻՏԱՍԸ /կարճամետրաժ ֆիլմ/
* Առավոտ լուսո հարցազրույց. Ռուբեն Եսայան
* Պայքարը վիրտուալ ճակատում. «ԻնստագրաԴ» նախաձեռնությունը հիմնադրամին է փոխանցել 30.000 դոլար

Կատեգորիա:Հայ բլոգերներ
Կատեգորիա:Հայ հաղորդավարներ
Կատեգորիա:Հայ յություբերներ
Կատեգորիա:Հայ սցենարիստներ
Գովհար աղայի ստորին մզկիթ

**Գովհար աղայի ստորին մզկիթ** (), մզկիթ Շուշի քաղաքում։ Մզկիթը գրանցվել է Ադրբեջանի Հանրապետության մշակույթի նախարարության կողմից՝ որպես հանրապետական նշանակության պատմամշակութային հուշարձան։

## Պատմություն
Մզկիթը կառուցվել է երկրորդ Ղարաբաղյան խանի Իբրահիմ Խալիլ խանի դուստր Գեվխար աղայի պատվերով։ Մզկիթի շինարարությունը պետք է ավարտվեր 1865-1866 թվականներին։ Մզկիթը կառուցվել է Ստորին մզկիթի անվան տակ։ Քանի որ նոր մզկիթի շինարարությունն իրականացրել է ճարտարապետ Քերբալայի Սաֆիխան Ղարաբաղին ՝ Գովհար աղայի ֆինանսական աջակցությամբ, հետագայում Ստորին մզկիթը հայտնի է դարձել նաև որպես Գովհար աղայի ստորին մզկիթ։

1874-1875 թվականներին Վերին մզկիթը և Ստորին մզկիթը վերանորոգվել են։

## Պատկերասրահ

Shusha_2010_mosque.jpg| 
Shusha – Ashagi Govhar Agha mosque – roof.jpg|
Shusha – Ashagi Govhar Agha mosque – inside 1.jpg|
Shusha – Ashagi Govhar Agha mosque – minaret 1.jpg|
Shusha – Ashagi Govhar Agha mosque – inside 2.jpg|


## Ծանոթագրություններ

Կատեգորիա:Շուշիի մզկիթներ
Կատեգորիա:1875 հիմնադրումներ
Դոմենիկո Բեկկաֆումի

**Դոմենիկո Բեկկաֆումի** (, ), Սիենայի դպրոցի իտալացի նկարիչ-մանյերիստ և քանդակագործ։

## Կենսագրություն
Եղել է Ջակոմո դի Պասեի որդին՝ գյուղացի, որը աշխատել է Լորենցո Բեկաֆաֆումիի կալվածքներում։ Տերը, տեսնելով տղայի նկարելու ունակությունը, որդեգրել է նրան և ուղարկել նրան սովորելու Սսենացի վարպետ Մեկերոյի մոտ (այստեղից էլ նկարչի մականունն է՝ *Մեկերինո* կամ *իլ-Մեկերինո*): 1509 թվականին Հռոմ և Ֆլորենցիա կատարած այցը մեծ ազդեցություն է ունեցել Բեկաֆումիի վրա, որը, չնայած դեռ բավականին երիտասարդ է եղել, ներշնչված Ռաֆայել Սանտիի և Միքելանջելոյի ստեղծագործություններով։

Սիենա վերադառնալուն պես նկարիչը զարգացրել է իր սեփական ոճը, որը բնութագրվում է մութ, մթնշաղային ստվերների և վառ գույների ու լուսային էֆեկտների կտրուկ հակադրությամբ։ Վերադառնալուց հետո Դոմենիկոն երբեք չի լքել Սիենան։

## Ժառանգություն
Բացի Սիենայի թանգարաններից, Բեկաֆաֆումիի աշխատանքները պահվում են Հռոմում, Ֆլորենցիաում, Պիզայում, Փարիզում, Լոնդոնում, Մադրիդում, Լոս Անջելեսում, Նոր Օռլեանում և այլ քաղաքներում («Սուրբ Եկատերինայի առեղծվածային ամուսնությունը», մոտ 1521 թվական), գտնվում է Էրմիտաժում:

16-րդ դարի երկրորդ տասնամյակի վերջին Բեկաֆումիի լավագույն աշխատանքների շարքում է «Սուրբ Եկատերինա Ալեքսանդրիայի նշանադրումը» խորանի հոյակապ կերպարը։

Նրա քանդակներից ամենահայտնին Սիենայի տաճարի ութ բրոնզե հրեշտակներն են։
ձախից|մինի|Բեկկաֆումի: ''Քրիստոսը դժոխքի առաջին շրջանում'', մանրամասն

## Ծանոթագրություններ

## Գրականություն
* 
* 
* L'opera Complea del Beccafumi. Միլանո. Ռիցոլի, 1977

## Արտաքին հղումներ
* Աշխատքները աշխարհի թանգարաններում
* Իտալացի մաներիստ նկարիչ։ Դոմենիկո Բեկաֆաֆումի 
* Իտալական նկարչություն։ Դոմենիկո Բեկաֆաֆումի (1484-1551)

Կատեգորիա:16-րդ դարի իտալացի նկարիչներ
Կատեգորիա:Իտալացի արվեստագետներ
Կատեգորիա:Իտալացի մաներիստ նկարիչներ
Կատեգորիա:Իտալացի փորագրիչներ
Կատեգորիա:Իտալացի քանդակագործներ
Ջիրոլամո Մաչիետտի

**Ջիրոլամո Մաչիետտի** (), իտալացի Վերածննդի դարաշրջանի նկարիչ, որը Ֆլորենցիայում աշխատել է մանեներիզ ոճով։

## Կենսագրություն
Ջիրոլամո Մաչիետին եղել է Միկելե դի Ռիդոլֆոյի և Գիրլանդայոյի աշակերտը։ 1556-1562 թվականներին աշխատել է որպես նկարիչ Ջորջո Վազարիի օգնական Պալացցո Վեկկիոյում, որտեղ աշխատել է նկարիչ Միրաբելո Կավալորիի հետ։ Մասնակցել է Ստուդիոլո Ֆրանչեսկո I-ի ձևավորմանը, որտեղ կատարել է երկու կտավ, որոնք կապված են Մեդեայի և Յասոնի (1570) և Պուտեոլայի (1572) դիցաբանական կերպարների հետ։

## Աշխատանքներ
* *Pala Lioni*, 1562–68, Florence, Villa Lioni-Michelozzi-Roti-Clavarino
* *Epiphany*, 1568, Florence, San Lorenzo
* *Մեդեա և Յասոն*, 1570–72, Studiolo of Francesco I, Palazzo Vecchio, Florence
* *Պուտեոլա*, 1570–72, Studiolo of Francesco I, Palazzo Vecchio, Florence
* *Martyrdom of San Lorenzo*, 1573, Santa Maria Novella, Florence
* *Virgin's girdle*,  1574, Santa Agata, Florence
* *Apotheosis of San Lorenzo*, 1577, Empoli Cathedral
* *Allegory of Prudence*, (Private Collection), traditionally attributed to Vasari until recently.
* *Crucifixion*, 1590, San Giovannino degli Scolopi, Florence

## Մատենագիտություն
* Raffaello Borghini, *Il Riposo*, 1584, p.&nbsp;604.
* Michelangelo Buonarroti il Giovane, *L'Ajone, favola narrativa burlesca*, 1623.
* Francesco Del Furia, *Di alcuni scritti di Michelangelo Buonarroti il Giovane*, 1818, pp.&nbsp;1, 66.
* *Atti dell'imp e reale Accademia della Crusca*, Florence, 1829, Vol.2, p.&nbsp;79.
* 
* Marta Privitera, *Girolamo Macchietti tra Palazzo Vecchio e San Lorenzo*, 1989.
* Marta Privitera, *Girolamo Macchietti a Napoli*, 1990.
* Marta Privitera, *Girolamo Macchietti: un pittore dello Studiolo di Francesco I (Firenze, 1535-1592)*, Jandi Sapi ed., 1996.
* *The Grove Dictionary of Art*, MacMillan Publishers (2000)
* Marta Privitera, *Girolamo Macchietti, la Pala Lioni*, in "Altomani 2004", n.1.
* Alessandro Nesi, *Un quadro a Kiev e altre note su Girolamo Macchietti*, in "Nuovi Studi" n.12, 2006, pp.&nbsp;129–136, pic. 180.

## Ծանոթագրություններ

Կատեգորիա:16-րդ դարի իտալացի նկարիչներ
Կատեգորիա:16-րդ դարի ծնունդներ
Կատեգորիա:Իտալացի մաներիստ նկարիչներ
Կատեգորիա:Իտալացի նկարիչներ
Արբիտրաժային համաձայնություն

Արբիտրաժային համաձայնությունը (*arbitration agreement կամ [[:en:Arbitration clause|arbitration clause]]*) պայմանագրային կամ ոչ պայմանագրային որոշակի իրավահարաբերության կապակցությամբ կողմերի միջև կնքված համաձայնությունն է` առկա կամ հնարավոր բոլոր կամ որոշակի վեճերն արբիտրաժի լուծմանը հանձնելու վերաբերյալ։ Արբիտրաժային համաձայնությունը կողմերի ազատ կամարտահայտության վրա հիմնված համաձայնություն է, որի միջոցով նյութական իրավահարաբերության կողմերը կոնկրետ իրավահարաբերության շրջանակներում կանխորոշում են սուբյեկտիվ իրավունքների պաշտպանության ձևը՝ մի կողմից բացառելով ազգային դատարանների իրավասությունը կողմերի միջև առկա կամ սպասվող հնարավոր վեճերի նկատմամբ (*Negative enforcement: Lack of jurisdiction of courts*), մյուս կողմից նշված իրավասությունը վերապահելով արբիտրաժային դատարանին (*Positive enforcement: the “submission agreement”*): Արբիտրաժային ողջ գործընթացում արբիտրաժային համաձայնությունն ունի առանցքային դերակատարություն։ Այն ոչ միայն հանդիսանում է  արբիտրաժային վարույթի ծագման հիմքը, այլ նաև կատարում է կարգավորիչ գործառույթ։ Արբիտրաժային համաձայնությամբ վիճելի իրավահարաբերության կողմերը կարող են համաձայնության գալ վեճի լուծման ընթացակարգի առանցքային այնպիսի հարցերի շուրջ, ինչպիսիք են արբիտրաժի վայրը, լեզուն, կիրառման ենթակա իրավունքը, արբիտրների թվաքանակը և այլն։

Արբիտրաժային համաձայնությունը կարող է կնքվել ինչպես հիմնական պայմանագրում արբիտրաժային վերապահում (arbitration clause) կատարելու, այնպես էլ հիմնական պայմանագրից առանձին արբիտրաժային համաձայնագիր կնքելու միջոցով։ Բոլոր դեպքերում արբիտրաժային համաձայնությունը կնքվում է գրավոր։ Համաձայնությունը համարվում է գրավոր ձևով կնքված, եթե դա կատարվել է կողմերի ստորագրությամբ` մեկ փաստաթուղթ կազմելով, կամ կնքված է նամակներով, հեռատիպով, հեռագրով, էլեկտրոնային կամ այդպիսի համաձայնության ձևակերպումն ապահովող կապի այլ միջոցների օգտագործմամբ` հաղորդումներ փոխանակելու միջոցով կամ հայցի ու պատասխանի վերաբերյալ հաղորդումների փոխանակմամբ, որտեղ մի կողմը վկայակոչում է արբիտրաժային համաձայնության առկայությունը, իսկ մյուս կողմը չի առարկում դրա դեմ։ Պայմանագրում կատարված հղումը այնպիսի փաստաթղթին, որը պարունակում է արբիտրաժային վերապահում, համարվում է արբիտրաժային համաձայնություն այն պայմանով, որ պայմանագիրը կնքված է գրավոր ձևով, և տվյալ հղումը այնպիսին է, որ նշված վերապահումը դարձնում է պայմանագրի մաս։ Արբիտրաժային համաձայնությունը համարվում է գրավոր ձևով կնքված նաև, եթե արբիտրաժային համաձայնության մասին մի կողմի գրավոր առաջարկությունը որևէ ձևով ընդունել է մյուս կողմը։

## Ծանոթագրություններ
Թադեո Ցուկարո

**Թադեո Ցուկարի**, *Ցուկարո, Ձուկարի, Ձուկարո* (, ), իտալացի նկարիչ, իտալական մաներիզմի դպրոցի վառ ներկայացուցիչներից մեկը։

Ֆեդերիկո Ցուկարոյի ավագ եղբայրը։ 

## Կենսագրություն
[thumb|250px|left|Որմնանկար Ֆարնեզե վիլլայում, որտեղ պատկերված է 1540 թվականին կայսր [Կառլոս V կայսր|Կառլոս V-ի, թագավոր Ֆրանցիսկ I-ի և կարդինալ Ալեսանդրո Ֆարնեզեի մուտքը Փարիզ]]
Ծնվել է 1529 թվականին Սանտ Անջելո Վադոյում, անհայտ նկարիչ Օտտավիանո Ցուկկարոյի ընտանիքում։ Նրա եղբայրը՝ Ֆեդերիկոն, ծնվել է մոտ 1540 թվականին, նույնպես եղել է նկարիչ և ճարտարապետ։ 14 տարեկան հասակում գնացել է Հռոմ՝ ուսումնասիրելու նկարչություն։ Սկսած 17 տարեկանից սկսել է աշխատել որպես ենթավարպետ Անտոնիո Ալեգրի Կոռեջոյի մոտ Պարմայում։

1548 թվականին վերադարձել է Հռոմ և սկսել է ինքնուրույն աշխատել։ Աշխատել է հիմնականում Իտալիայում։ Նկարել հարուստ հովանավորների համար։ Աշխատել Պրոսպերո Ֆոնտանայի հետ միասին Հռոմի Հուլիոս III պապի վիլլայի ձևավորման վրա։ Հայտնի են նրա որմնանկարները Վիտերբոյի մոտ գտնվող Ֆառնեզե վիլլայում։ Ցուկկարոյի պատկերազարդերը հանդիպում են ավելի քիչ, քան նրա դեկորատիվ որմնանկարները։

Մահացել է 37 տարեկան հասակում Հռոմում, թաղված է Պանթեոնում, գերեզմանը գտնվում է Ռաֆայելի գերեզմանի կողքին։

## Ստեղծագործություններ
* Որմնանկարներ Կապրարոլի Ֆարնեզեի առանձնատանը,
* Նկար «Քրիստոսը դագաղի մեջ»
* Նկար «Հովիվների երկրպագությունը»

## Ծանոթագրություններ

## Արտաքին հղումներ
* 

Կատեգորիա:16-րդ դարի իտալացի նկարիչներ
Կատեգորիա:Իտալացի նկարիչներ
Կատեգորիա:Իտալացի մաներիստ նկարիչներ
Կատեգորիա:Իտալացի դիզայներներ
Անտոնիո Բադիլե

**Անտոնիո Բադիլե** (, ), 16-րդ դարի առաջին կեսի նկարիչ։

## Կենսագրություն
Սերում է Վերոնայի նկարիչների տոհմից։ Նկարիչներ են եղել պապը (Ջովաննի Բադիլե) և հորեղբայրը (Ֆրանչեսկո Բադիլե)։

Տասներկու տարեկան հասակում, հոր մահից հետո, երիտասարդ նկարիչը իր հմտությունները ձեռք է բերել իր հորեղբոր՝ Ֆրանչեսկո Բադիլեի արհեստանոցում։ Աշխատել է կրոնական նկարչության բնագավառներում և որպես դիմանկարիչ։

1541 թվականին նկարիչն ամուսնացել է Սինյորա Լաուրա դել Ֆեռոյի հետ, ամուսնինները ունեցել են ութ երեխա։ Անտոնիո Բադիլեի դուստրը՝ Ելենան, դարձել է նկարիչ Պաոլո Վերոնեզեի կինը։

Որպես ճանաչված վարպետ՝ իրավունք ուներ ուսանողներ հավաքագրել իր սեփական արհեստանոցում։ Նրա աշակերտներից երկուսը հետագայում դարձել են հայտնի։ Ջովանի Բատիստա Զելոտին դարձել է հայտնի որմնանկարիչ իսկ Պաոլո Վերոնեզեն հայտնի է որպես դիմանկարիչ։

## Ընտրված աշխատանքներ
* «Սան Նազարոյի զոհասեղան»
* «Մադոննան և երեխան Մարիամ Մագդալենայի և Սուրբ Դիոնիսոսի հետ» Կաստելվեչիոյի թանգարան, Վերոնա
* «Քրիստոսը երեխայի հետ»
* «Քրիստոսը հարություն է տալիս մեռած Ղազարոսին»
* «Մադոննան և երեխան Սբ. Պետրոս, Էնդրյու և Հովհաննես ավետարանիչ»
* «Անհայտ տիկնոջ դիմանկարը», Պրադոյի ազգային թանգարան, Մադրիդ

## Տես նաև
* Վենետիկյան դպրոց
* Պաոլո Վերոնեզե

## Ծանոթագրություններ

Կատեգորիա:16-րդ դարի իտալացի նկարիչներ
Կատեգորիա:Իտալացի մաներիստ նկարիչներ
Տղամարդու դիմանկարը (Անտոնելլո դա Մեսինա, Լոնդոն)

***Տղարդու դիմանկարը,*** վերածննդի դարաշրջանի իտալացի նկարիչ Անտոնելլո դա Մեսինայի նկարն է, որն այժմ գտնվում է Լոնդոնի ազգային պատկերասրահում։ Այն տպագրվել է 1979 թվականից 1983 թվականներին թողարկված իտալական 5000 լիրա թղթադրամի վրա։

## Նկարագրություն
Նկարում պատկերված է անհայտ անձ, որի հանդերձները պատկանել են ժամանակի միջին-բարձր խավին։ Նա կրում է կաշվե վերնաշապիկ, որի տակ երևում է սպիտակ վերնաշապիկը, գլխին ունի կարմիր կտորի գլխարկ։

Տղամարդը պատկերված է երեք քառորդից, ի տարբերություն ժամանակի ավանդույթի։

Ռենտգեն հետազոտությունը ապացուցել է, որ ի սկզբանե աչքերը նայել են այլ ուղղությամբ։ Միգուցե ստորագրությամբ եղել է պարապետ, որը հետագայում կտրվել է։ Ենթադրվում է, որ այս գործը կարող է լինել ինքնադիմանկար։

## Տես նաև
* Անտոնելլո դա Մեսինա

## Ծանոթագրություններ

## Հետագա ընթերցում
* 

## Արտաքին հղումներ
* Էջը թանգարանի պաշտոնական կայքում

## Աղբյուրներ
* 

Կատեգորիա:Դիմապատկեր
Կատեգորիա:Լոնդոնի ազգային պատկերասրահի նկարներ
Կատեգորիա:Վերածննդի կերպարվեստ
Սակուրակայ

150px|right|thumb|Կինգորո Հասիմոտո, «Սակուրակայի» հիմնադիրը
**Սակուրակայ** (ճապ․՝ 桜会), ուլտրաազգայնական գաղտնի կազմակերպություն, որը հիմնադրել են ճապոնական բանակի երիտասարդ սպաները 1930 թվականի սեպտեմբերին։ Կազմակերպության նպատակն էր փոխել պետության քաղաքականությունը դեպի միլիտարիզմ և տոտալիտարիզմ, այդ թվում՝ անհրաժեշտության դեպքում դիմելով պետական հեղաշրջման՝ ի պատասխան իշխանության բարձրագույն կարգերում տիրող կոռուպցիայի։ Սակուրակայի հայտարարած նպատակը եղել է «Սյովայի վերականգնումը» (昭和維新), որը Հիրոհիտոյին կդարձներ ռազմական բռնապետ, քաղաքական կուսակցություններից և բյուրոկրատներից ազատ։

Սակուրական գլխավորել են փոխգնդապետ Կինգորո Հասիմոտոն, այն ժամանակ՝ բանակի գլխավոր շտաբում ռուսական դեպարտամենտի նախկին պետը ու Իսամու Տյոն, Սադաո Արակիի աջակցությամբ։ Ի սկզբանե կազմակերպությունն ունեցել է տասը անդամ, նրանք բոլորը բանակի գործող ավագ սպաներ էին, ավելի ուշ նրանց միացել են ավագներ ու կրտսեր սպաներ, և 1931 թվականի փետրվարին կազմակերպությունում եղել է մոտ 50 մարդ, իսկ հոկտեմբերին նրանց թիվը հասել է, ենթադրաբար, մի քանի հարյուրի։ Սակուրակայայի հայտնի անդամներից մեկը եղել է Ճապոնիայի ապագա վարչապետ Կունիակի Կոիսոն։

1931 թվականին Սակուրակայը փորձել է հեղաշրջում իրականացնել երկու անգամ՝ մարտին և հոկտեմբերին։ Հոկտեմբերյան միջադեպի տապալման հետևանքով առաջնորդների ձերբակալությունից հետո կազմակերպությունը փլուզվել է, իսկ նրա շատ անդամներ տեղափոխվել են Թոսեյխա բանակային խմբավորում։

## Ծանոթագրություններ

## Գրականություն
* 
* 
*
*

Կատեգորիա:Կուսակցություններ այբբենական կարգով
Կատեգորիա:Ճապոնիայի քաղաքական կուսակցություններ
Գևորգ Մինասյան

**Գևորգ Սարգսի Մինասյան** ( Երևան, Հայկական ԽՍՀ, ԽՍՀՄ), մշակույթի գործիչ, հայագետ, գրող, Բելգիայի Անտվերպեն քաղաքի «Նուարդ» հայկական մշակութային միության հիմնադիր-նախագահ։

## Կենսագրություն
Գևորգ Մինասյանը ծնվել է 1950 թվականի նոյեմբերի 1-ին։ Երևան ԽՍՀ, ԽՍՀՄ։ Ավարտել է  ԵՊՀ պատմության ֆակուլտետի փիլիսոփայության բաժինը։

1999 թվականից բնակվում է Բելգիայում, Անտվերպենի «Նուարդ» հայկական մշակութային միության հիմնադիր-նախագահն է, Բենելյուքսի երկրներում լույս տեսնող «Լրագիր» հայատառ ամսաթերթի հիմնադիր-խմբագիրը։
2009 թվականից Բելգիայի հայկական կազմակերպությունների համադաշնության նախագահն է։

## Աշխատանքային գործունեություն
Գևորգ Մինասյանը մշտապես աշխատել է մշակույթի բնագավառում․ 1976-1996 թվականներին աշխատել է Հայաստանի մշակույթի նախարարությունում, 1996-1998 թվականներին աշխատել է Արագածոտնի մարզպետարանում՝ որպես Մշակույթի և սպորտի բաժնի պետ, այնուհետև՝ Կրթության, մշակույթի և սպորտի վարչության պետ։ 
Մշակույթի նախարարությունում աշխատելուն զուգընթաց դասախոսել է Երևանի պետական մանկավարժական ինստիտուտի մշակույթի ֆակուլտետում, կուսակցական ղեկավար աշխատողների, արհմիութենական համակարգի և պետական ոլորտի մշակույթի աշխատողների վերապատրաստման դասընթացներում։

1991 թվականից ՅՈՒՆԵՍԿՕ-ի անդամ է։ Նույն թվականից ղեկավարել է Հայ մշակույթի աշխատողների միությունը։ Նախաձեռնել և անց է կացրել մի շարք փառատոներ, այդ թվում՝ պարի միջազգային փառատոներ։

Գևորգ Մինասյանը մի շարք մասնագիտական աշխատությունների, պիեսների, 100-ի հասնող հոդվածների հեղինակ է։ Մեծ ավանդ ունի հայապահպանման, հայաճանաչման, հայրենիք-սփյուռք կապերի ամրապնդման գործում։

## Հրատարակած գրքեր
* «Նախավերջին գնացքը», Երևան, 2010, 186 էջ
* «Բելգիան և հայերը», Մաս առաջին, Երևան, 2011, 111 էջ
* «Բելգիան և հայերը», Մաս երկրորդ, Երևան, 2012, 211 էջ
* «Բելգիան և հայերը»․ Երրորդ դարից մինչև մեր օրերը, Երևան, 2016, 370 էջ
* «Նորից մի սպանեք գաղթականին», Երևան, 2018, 243 էջ

Հրատարակման ընթացքում են երկու նոր գրքերը, որոնք նվիրված են Բելգիայում ժամանակավոր և մշտապես ապրող հայերին։
Վերահրատարակել է (իր առաջաբանով, նոր նիդեռլանդերենով) ցեղասպանության ականատեսներ Ֆայեզ Էլ Հուսեյնի՝ 1916 թվականին գրած «Կոտորածները Հայաստանում» գիրքը (Անտվերպեն, 2015) և Լադիսլաս Կերկհովի՝ 1931 թվականին նույն վերնագրով գրված գիրքը (Անտվերպեն, 2018)։

## Ծանոթագրություններ

## Արտաքին հղումներ
* Գևորգ Մինասյան
* Բելգիայում հայերը հիմնականում բիզնեսով են զբաղվում
* «Նուարդը»՝ ի պաշտպանություն Իրաքի եզդիների
* Հայերը կրոնական պատկանելությունն օգտագործում են Բելգիայում մնալու համար
* Բելգիայում մայիսյան հաղթանակների 100-ամյակին նվիրված միջոցառում է անցկացվել

Կատեգորիա:Հայ հայագետներ
Կատեգորիա:20-րդ դարի հայ գրողներ
Կատեգորիա:Հայ փիլիսոփաներ
Կատեգորիա:Հայ հասարակական գործիչներ
Կատեգորիա:20-րդ դարի բելգիացի գրողներ
Կատեգորիա:Բելգիացի հասարակական գործիչներ
Կատեգորիա:Բելգիացի փիլիսոփաներ
Կատեգորիա:Հայ մշակութային գործիչներ
Լուկա Բաթի

**Լուկա Բաթի** (, ), Վերածննդի դարաշրջանի վերջի բարոկկո ոճի իտալացի կոմպոզիտոր և երաժշտական մանկավարժ։

## Կենսագրություն
Եղել է Ֆլորենցիայի Բազիլիկա Սան Լորենցո  տաճարի կանոնիկոս կոմպոզիտոր Քրիստոֆանո Մալվեցիի աշակերտը։

1596 թվականից եղել է Պիզայի տաճարի կապելմայստեր, այնուհետև նույն պաշտոնը զբաղեցրել է Մեդիչիների արքունիքում և Ֆլորենցիայի Սանտա Մարիա դել Ֆիորե մայր  տաճարում (1598-1599)։

Մեդիչիների տոհմի հարսանիքների և  Ֆլորենցիայի կառնավալների համար ստեղծած նրա երաժշտությունը չի պահպանվել։
Նրա ստեղծած երաժշտությունը բժիշկների և Ֆլորենցիայի կառնավալների ընտանիքի հարսանիքների համար դեր չունի, բայց պահպանված մադրիգալնեևը և  հոգևոր երաժշտությունն ունեն բարձր որակ։

Նրա հայտնի աշակերտներից է եղել վաղ օպերայի պատմության մեջ կարևոր դեր ունեցած Մարկո դա Գալյանոն։

## Ընտրանի
* II primo libro de Madrigali 5 voci (1594)
* II secondo libro de Madrigali 5 voci (1598)
* խոր 3 и 4 Il Rapimento di Cefalo
* Սիմֆոնիա № 5 սի-բեմոլ մաժոր D. 485

## Ծանոթագրություններ

## Արտաքին հղումներ
* Լուկա Բաթի 
* Симфония № 5 си-бемоль мажор, D. 485

Կատեգորիա:1540-ականների ծնունդներ
Կատեգորիա:Իտալացի կոմպոզիտորներ
Կատեգորիա:Իտալացի մանկավարժներ
Ծաղկի լուսնի սպանողներ (ֆիլմ)

«**Ծաղկի լուսնի սպանողներ**» (), Մարտին Սկորսեզեի սպասվելիք թրիլլեր-վեստերն, որը հիմնած է Դևիդ Գրանի «Ծաղկի լուսնի սպանողներ։ Նավթ։ Փողեր։ Արյուն» գրքի վրա։ Գլխավոր դերերում հանդես են եկել Ռոբերտ Դե Նիրոն և Լեոնարդո ԴիԿապրիոն։ Այն դարձել է ռեժիսորի վեցերորդ համատեղ աշխատանքը ԴիԿապրիոյի հետ և տասերորդը՝ Դե Նիրոյի հետ (չհաշված «Լսումները» ֆիլմը)։

## Սյուժե
Համաձայն հրապարակված սինոփսիսին՝ ֆիլմը պատմելու է ՀԴԲ-ի՝ հնդկական Օսեյջեյ բնակավայրում 1920-ական թվականներին տեղի ունեցած հետաքննության մասին, որտեղ բացահայտվել է նավթի հանքատեղ, ինչի արդյունքում հարստացել են տեղի բնակիչները և, ավելի ուշ, մահացել։ ՀԴԲ-ն այնտեղ գործակալներ է ուղարկում՝ սպանությունները բացահայտելու նպատակով։

## Դերերում
Ռոբերտ Դե Նիրո՝ Ուիլյամ Հեյլ
Լեոնարդո Դիկապրիո՝ Էրնեստ Բերքհարթ

## Արտադրություն
### Նկարահանումներ
Ֆիլմի նկարահանումները պլանավորվել են սկսել 2020 թվականի մարտին, իսկ բյուջեն պետք է լիներ մոտ 200 միլիոն դոլար։ Նման հսկա բյուջեն Paramount Pictures կինոընկերությունը հրաժարվել է տրամադրել՝ վախենալով ձախողվել վարձույթում։ Paramount-ը շատ դժգոհ է եղել Սկորսեզեի և ԴիԿապրիոյի սցենարական ուղղումներով։ Ի սկզբանե ԴիԿապրիոն պետք է կատարեր ՀԴԲ գործակալ Թոմ Ուայթի դերը, որը հետաքննում է գործը։ Սակայն, ավելի ուշ որոշվել է, որ նա կատարելու է Ուիլյամ Հեյլի (Ռոբերտ Դե Նիրո) եղբորորդու՝ Էրնեստ Բերքհարթի դերը։ Այդ, ինչպես նաև COVID-19 համավարակի պատճառով, նկարահանումները տեղափոխվել են 2021 թվականի փետրվար։

### Զարգացում
2020 թվականի ապրիլին Մարտին Սկորսեզեն բանակցություններ է սկսել Նեթֆլիքս, Apple TV+, Universal Pictures և Metro-Goldwyn-Mayer ընկերությունների հետ՝ կինոնկարի ֆինանսավորման և տեղայնացման համար։ Ավելի ուշ հայտարարվել է, որ Apple TV+ հարթակը զբաղվելու է նախագծի ֆինանսավորմամբ, իսկ Paramount Pictures-ը՝ տեղայնացմամբ։ Ֆիլմի ստեղծողները մտադիր են վարձել բազմաթիվ բնիկ ամերիկացիների, ներառյալ «արհեստավորների, խոհարարների, թարգմանիչների, տանտերերի, հողատերերի» և այլն, ինչպես նաև մտադիր են նկարահանել կինոնկարը Օկլահոմա նահանգի Օսեյջ շրջանի օսեյջ ցեղի պատմական վայրերում, որտեղ տեղի են ունենում գրքի գործողությունները։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Մարտին Սկորսեզեի ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆիլմեր, որոնց գործողությունները տեղի են ունենում Օկլահոմայում